Anouschka

«Anouschka» é unha canción composta por Hans Blum e interpretada en alemán por Inge Brück. Lanzouse como sinxelo en abril de 1967 mediante Ariola Records. Foi elixida para representar a Alemaña no Festival de Eurovisión de 1967 tras ser seleccionada internamente pola emisora alemá Hessischer Rundfunk.

 Festival de Eurovisión 1967 
 Selección interna 
«Anouschka» foi seleccionada para representar a Alemaña no Festival de Eurovisión 1967 de entre 121 cancións polo director de programas de televisión de Hessischer Rundfunk Hans-Otto Grünefeldt xunto a catro expertos e tres xornalistas.

 No festival 
A canción participou no festival celebrado no Palacio Imperial de Hofburg en Viena o 8 de abril de 1967, sendo interpretada pola cantante alemá Inge Brück. A orquestra foi dirixida por Hans Blum, compositor da canción.

Foi interpretada 9.ª, seguindo a Finlandia con Fredi interpretando «Varjoon — suojaan» e precedendo a Bélxica con Louis Neefs interpretando «Ik heb zorgen». Ao final das votacións, a canción recibiu 7 puntos, obtendo o oitavo posto de 17 xunto a Suecia e Iugoslavia.

 Letra 
A canción é unha balada. Nesta, a intérprete dille á súa amiga «Anouschka» que «el» (presuntamente o seu amante) volverá con ela pronto.

 Historial de lanzamento 
 Rexión Data Formato Discográfica Ref.  Abril de 1967 Disco de vinilo 7", mono, 45 RPM Ariola Records<center>  Disco de vinilo 7", promo Philips Records<center> EP<center>  1967 Disco de vinilo 7" Discos Belter<center><center>  Sonet Records<center>

 Notas 

 Véxase tamén 
 Alemaña no Festival de Eurovisión

Categoría:Cancións en lingua alemá
Categoría:Cancións de 1967
Categoría:Sinxelos de 1967
Categoría:Cancións de Eurovisión 1967
Categoría:Cancións de Alemaña en Eurovisión